《岳忠弄祠三首》
宋代·袁甫

儿时曾住练江头，长老频频说岳侯。
手握天戈能决胜，心轻人爵祗寻幽。
堪嗟爝火当时灭，谁信长川万古流。
机会莫言今到手，却愁无饭饱貔貅。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。